Viaţa la bloc. Când se interzic 
centralele de apartament și cu ce pot 
fi înlocuite 

Centralele de apartament trebuie interzise în UE, conform 
unei directive europene adoptate de Parlamentul European. 
De anul viitor, statul nu va mai putea subvenţiona instalarea 
acestora, iar începând cu anul 2030, toate clădirile noi ar 
trebui să aibă emisii zero. 


Conform lui Laurenţiu Urluescu, președintele Asociaţiei 
Furnizorilor de Energie din România (AFEER), este important să 
adaptăm legislaţia noastră la cerinţele europene, însă el 
consideră că directiva nu va fi pusă în practică urgent. 


Centralele de apartament, interzise de Parlamentul European 


Conform acestuia, oamenii ar trebui să rămână calmi în 
prezent. Nimeni nu intenţionează să le confiște centralele din 


locuinţe și nimeni nu le interzice să le utilizeze. 


Restrângerea montării de noi centrale pe gaz ar putea 
interveni abia după adaptarea legislaţiei. Astfel, aceasta este o 
perspectivă îndepărtată, posibil în jurul anilor 2037-2038. 


În orice caz, soluţia pe termen lung implică tranziţia de la 
centralele de apartament către centrale electrice sau chiar 
soluţii mai avansate, cum ar fi pompele de căldură, însă 
acestea sunt aspecte de perspectivă, nu imediate. 


„Părerea mea este că actualele centrale pe gaz vor ieși natural 
din exploatare până la data limită, adică până în 2040. La 
ieșirea unei astfel de centrale pe gaz din uz, cetăţenii vor 
sonda piaţa și vor vedea că există alte soluţii de încălzire mult 
mai rentabile și vor opta pentru ele. 


Astfel, aceste centrale pe gaz dispar în mod natural. Dar asta 
va dura ani, mai avem mult, dar mult, până atunci”, a precizat 
Laurenţiu Urluescu. 


Directiva se va pune în practică până în 
2040 


Dumitru Chisăliţă, președintele Asociaţiei Energia Inteligentă, a 
declarat că directiva referitoare la centralele de apartament nu 
poate fi pusă în practică în România până în 2040-2050, când 
se estimează că resursele de gaze vor fi limitate. 


Nu există acte normative care să oblige pe cineva să 
înlocuiască o centrală pe gaz în prezent. 


În același timp, se știe că atât la nivel european, cât și în unele 
orașe din România, consiliile locale au adoptat politici 
energetice care interzic instalarea acestor centrale în clădirile 
noi. Un exemplu este Clujul. 


„Clujul are o astfel de politică, pentru tot ceea ce înseamnă 
blocuri noi, acolo nu se permite să se monteze centrală de 
apartament în interiorul apartamentului, ci doar centrală de 
bloc sau centrală de scară. Și deocamdată vorbim de o 
directivă, și nu de un regulament. 


Asta permite țărilor membre să-și adopte politici individuale în 
domeniu. 


România este una dintre puţinele ţări europene care își 
reglează balanţa energetică cu ajutorul gazelor. Și asta din 
simplul motiv că avem resurse. Alte ţări nu au gaze și se 
bazează pe alte resurse de energie, iar la noi este taman pe 
dos", a precizat Dumitru Chisăliţă. 


Expertul în energie a detaliat motivele pentru care o decizie de 
a elimina centralele de apartament pe gaz și înlocuirea 
acestora cu cele alimentate cu energie electrică este dificil de 
realizat în prezent. 


„Nu văd cum s-ar putea trece milioane de locuinţe pe 
«electric» când asta înseamnă un consum de cel puţin 14-15 
kW/h, chiar 30 kW/h la locuinţele mai mari, iar acum consumul 
pe gospodărie este de 1 sau 2 kW/h”, a spus acesta pentru 
Adevărul. 

Centralele de apartament, în număr de trei milioane în 
România 


În ultimii ani, în România a avut loc o creștere semnificativă a 
numărului de locuinţe care s-au debranșat de la reţelele 
publice de termoficare și au optat pentru centrale pe 
apartament. 


În timp ce, în anii 2000, doar 410.000 de locuinţe din România 
erau dotate cu centrale termice, majoritatea apartamentelor 
fiind racordate la sistemul centralizat. 


În 2011, la nivel naţional, existau aproximativ 1,76 de milioane 
de locuinţe care se încălzeau cu centralele de apartament, 
ajungând în 2016 la peste 2,2 milioane, iar în 2022 -— la 
aproximativ trei milioane de centrale termice de apartament. 

Percheziţii ample în judeţul Mureș 
într-un dosar de trafic de minori, 
trafic de droguri de mare risc şi de 
substanţe cu efecte psihoactive 

Poliţiştii Brigăzii de Combatere a Criminalităţii Organizate 
Târgu Mureş, împreună cu procurorii D.I.I.C.O.T. — Serviciul 
Teritorial Târgu Mureş, efectuează miercuri 10 percheziţii 
într-un dosar de trafic de minori, trafic de droguri de mare 
risc şi de substanţe cu efecte psihoactive, relatează Agerpres. 


„La data de 3 aprilie 2024, poliţiştii Brigăzii de Combatere a 
Criminalităţii Organizate Târgu Mureş, împreună cu procurorii 
D.I.I.C.O.T. — Serviciul Teritorial Târgu Mureş, efectuează 10 
percheziţii domiciliare, în judeţul Mureş, într-o cauză penală 
privind săvârşirea infracţiunilor de trafic de minori, trafic de 
droguri de mare risc şi efectuarea, fără drept, de operaţiuni cu 
substanţe susceptibile de a avea efecte psihoactive. Din 
cercetările efectuate a reieşit că, începând cu luna februarie 

ZUzA, patru persoane cercetare ar 1! vanaut substanţe cu 
efecte psihoactive, către mai mulţi consumatori din judeţul 
Mureş, iar o altă persoană cercetată ar fi comercializat în 
municipiul Sighişoara droguri de mare risc, sub forma unor 
ţigări confecţionate artizanal din mătase de porumb 
impregnată cu MDMD-4en-PINACA", a arătat Inspectoratul de 
Poliţie Judeţean (IP) Mureş, într-un comunicat de presă. 


De asemenea, începând cu luna ianuarie, un bărbat, folosind 
metoda loverboy, ar fi recrutat o persoană vătămată minoră, 
de 17 ani, cu care ar fi început o relaţie de concubinaj, după 
care ar fi determinat-o să practice prostituţia, sprijinind-o prin 
asigurarea transportului şi plata chiriei. 


Potrivit IP) Mureş, individul ar fi exercitat, inclusiv prin acte de 
violenţă fizică şi psihică, un control permanent asupra 
persoanei vătămate, însuşindu-şi sumele de bani obţinute din 
exploatarea sexuală a acesteia. 


„Audierile se vor desfăşura la sediul Direcţiei de Investigare a 
infracţiunilor de Criminalitate Organizată şi Terorism — 
Serviciul Teritorial Târgu Mureş. Suportul de specialitate a fost 
asigurat de Direcţia Operaţiuni Speciale din cadrul Poliţiei 
Române. Acţiunea beneficiază de sprijinul poliţiştilor din 
cadrul Serviciului de Combaterea Criminalităţii Organizate 
Bistriţa-Năsăud şi jandarmilor din Gruparea de Jandarmi 
Mobilă 'Regele Ferdinand |' Târgu Mureş”, a mai arătat IP) 
Mureş 

O tânără sănătoasă din punct de 
vedere fizic va fi eutanasiată la 
cerere, după ce a invocat depresia și 
alte tulburări VIDEO 


$ lulia = aprilie 3, 2024 


Zoraya ter Beek, o olandeză în vârstă de 28 de ani, sănătoasă 
din punct de vedere fizic, a decis să își pună capăt zilelor în 
mod legal, prin eutanasiere, invocând suferinţele îndurate în 
lupta sa cu depresia, autismul și tulburarea de personalitate 
borderline, potrivit New York Post 


Tânăra este programată să fie eutanasiată în luna mai a acestui 
an, la cererea sa, Olanda fiind prima ţară din lume care a 
legalizat sinuciderea asistată, în 2001. 


Zoraya ter Beek locuiește, în compania a două pisici, într-un 
mic sat din Olanda, în apropiere de granița cu Germania. 
Tânăra, care a aspirat cândva să devină psihiatru, s-a 
confruntat cu probleme de sănătate mintală de-a lungul vieţii 
sale. 


Qrupasubramanya 
pic.twitter.com/YHh2Sk6DbN 


April 2, 2024 


Decizia sa de a solicita eutanasierea a venit după ce medicii i- 
au spus: „Nu mai putem face nimic pentru tine. Nu va fi 
niciodată mai bine", potrivit The Free Press. 


„Întotdeauna mi-a fost foarte clar că, dacă nu se va 
îmbunătăţi, nu mai pot face asta”, a spus Zoraya ter Beek, în 
ciuda faptului că este îndrăgostită de iubitul ei în vârstă de 40 
de ani. 

Cum va decurge procedura 


Totul a fost planificat în detaliu. Un medic îi va administra mai 
întâi un sedativ, apoi un medicament care îi va opri inima, în 
timp ce prietenul ei îi va sta alături până la sfârșit. 


„Mă întreabă dacă sunt pregătită. Îmi iau locul pe canapea. Mă 
va întreba din nou dacă sunt sigură, apoi va începe procedura 
și îmi va ura drum bun. Sau, în cazul meu, un somn plăcut, 
pentru că urăsc când oamenii îmi spun: <> Eu nu plec 
nicăieri”, a mărturisit tânăra. 


Recunoaște că îi este puţin teamă „pentru că este 


necunoscutul suprem”, dar e convinsă că, pentru ea, așa e cel 
mai bine. 


Ter Beek a cerut să fie incinerată după ce va fi eutanasiată. 


Tot mai multe persoane cer să moară decât să continue să 
trăiască în durere 


Tot mai mulţi oameni decid să își pună capăt vieţii în timp ce 
suferă de o serie de alte probleme de sănătate mintală, 
precum depresia sau anxietatea, amplificate de incertitudinea 
economică, schimbările climatice, social media și alte 
probleme, a subliniat The Free Press. 


Stef Groenewoud, specialist în etica sănătăţii la Universitatea 
Teologică Kampen, din Olanda, a mărturisit, pentru publicaţia 
citată, că remarcă acest fenomen mai ales la persoanele cu 
boli psihiatrice și mai ales la tinerii cu tulburări psihiatrice, 
„unde profesioniștii din domeniul sănătăţii par să renunţe la ei 
mai ușor decât înainte”. 

Eutanasia este legală în Olanda de trei ani 


De când a devenit prima ţară din lume care a legalizat 
sinuciderea asistată (în 2001). eutanasierea a devenit o 
opţiune din ce în ce mai populară în rândul populaţiei (tot în 
2021, dar ulterior, o lege care permite eutanasierea a intrat în 
vigoare și în Spania). 


În 2022, în Olanda au existat 8.720 de decese prin eutanasie ( 
5% din totalul deceselor din ţară). 


În februarie, fostul premier olandez Dries van Agt, în vârstă de 
93 de ani, și soţia sa au murit de mână printr-o astfel de 
procedură. 

Legalizarea sinuciderii a fost aspru criticată 


Potrivit The Free Press, criticii spun că persoane precum Ter 
Beek sunt încurajate de lege să se sinucidă, mulţi comparând 


valul de sinucideri cu o contagiune. 


Zoraya ter Beek a criticat marţi, pe X (Twitter), articolul din 
Free Press și a anunţat că va înceta să mai posteze pe reţelele 
de socializare. 


Amintim că Lauren Hoeve, o altă tânără în vârstă de 28 de ani 
din Olanda, diagnosticată cu encefalomielită mialgică severă 
în 2019, și-a pus recent capăt zilelor și suferinţei, tot prin 
eutanasiere. Procedura a avut loc pe 27 ianuarie 2024, în 
prezenţa părinţilor și a celui mai bun prieten al său. 

